Buat 1 alinea dalam bahasa Betawi dengan unsur ekspositori.

Rèinkarnasi adalah kêlahiran kêmbali aspèk indipidu, baèk kêsadaran, pikiran, jiwa, atau bêbêrapah èntitas laènnyah. Bêrgantung pada tradisi nyang diyakinin, sêsêorang bisa bêrèinkarnasi sêbagè manusia, hèwan, tumbuh-tumbuhan, atau makhluk laèn. Dalêm banyak kêpêrcayaan, jiwa dianggêp mampu ninggalin awak liwat mulut atau lobang idung. Jiwa onoh kêmudian têrlahir kêmbali, misalnyah sêbagè burung, kupu-kupu, atau sêrangga. Sêbagè conto, kêpêrcayaan di Venda, Afrika, ngêyakinin bahwa jiwa orang mêninggal bakal tinggal di dêkêt kuburan buat waktu nyang singkat, lalu nyari têmpat ngasoh baru di awak manusia laèn, mamalia, atau rèptilia. Orang-orang Yunani kuno nyang bêragama Orphic ngêyakinin bahwa jiwa dari orang nyang udah mêninggal bakal bêrèinkarnasi dalêm awak manusia atau mamalia laènnyah. Jiwa onoh nêrima pêlêpasan dari siklus kêlahiran ama kêmatian sêrta ngêdapêtin kêmbali kêadaan murni sêpêrti sêbêlonnyah.